ตั้งแต่คลอดลูกมาหนูรู้สึกเปลี่ยนเป็นคนละคน จากคนร่าเริงก็เศร้าง ไม่มีความสุข จากเข็มแข็งก็อ่อนแอ ท้อแท้
สวัสดีค่ะ ในกรณีนี้อาจเกิดจาก-ภาวะซึมเศร้าหลังคลอด-ภาวะซึมเศร้าจากความเครียด ความกดดันในชีิวิตด้านอื่นๆ-โรคซึมเศร้า-ความผิดปกติในการปรับตัว-ภาวะฮอร์โมนไทรอยด์ต่ำหากสัมพันธ์กับภาวะหลังคลอดชัดเจนจะเรียกว่า ภาวะซึมเศร้าหลังคลอด (Postpartum Depression) ซึ่งคือภาวะอาการซึมเศร้า เสียใจ วิตกกังวล และอ่อนเพลียมากจนไม่สามารถเลี้ยงลูกหรือทำกิจวัตรประจำวันได้ตามปกติ ในบางรายอาจรุนแรงถึงขั้นมีความคิดอยากทำร้ายตนเองและบุตรของตนเองด้วยสาเหตุอาจเกิดจากความเครียด ความกดดันจากการมีบุตร มีประวัติป่วยเป็นโรคซึมเศร้าอยู่เดิม มีปัญหาทางการเงิน เป็นการตั้งครรภ์ที่ไม่พร้อมแนะนำพบจิตแพทย์หรือปรึกษากับสูตินรีแพทย์ที่ดูแลก่อนเบื้องต้นได้ว่ามีอาการซึมเศร้าหลังคลอดบุตร การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคนไม่ควรปล่อยปัญหานี้ทิ้งไว้ เพราะอย่างที่กล่าวไปค่ะ ว่าถ้าเป็นมาก ในบางรายอาจเกิดความคิดทำร้ายตัวเองและบุตรได้การดูแลตัวเองเบื้องต้นรับประทานอาหารที่มีประโยชน์ให้ครบถ้วนตามหลักโภชนาการ ออกกำลังกายอย่างสม่ำเสมอ หลีกเลี่ยงเครื่องดื่มที่มีแอลกอฮอล์ หาเวลาพักผ่อนให้เพียงพอ โดยให้คนในครอบครัวช่วยดูแลบุตรบ้างได้